cyanic-selkie/wikianc huggingface dataset:
Aspen (Botkyrka kommune)
Historie
I steinalderen lå området Aspen ligger i under havet. Gjennom landhevingen ble Aspen for 4000 år siden løftet ut av det havdekkede området. Fremdeles ligger boplasser fra bronsealderen og gravrøyser her. For ca 1000 år siden ble området kolonisert, og jernaldergårder lå langs innsjøen. Ved dagens rideskole lå bebyggelsen Skrävsta, på andre siden av innsjøen ved Lindhov lå en annen bebyggelse, og på Hågelby gårds område lå en tredje by, Hogslaby. På Hågelby gårds grunn har en jernalderby blitt rekonstruert. Gravfelt fra denne perioden er bevarte i hele området.
Rom nikkelverk
Bygningene på nikkelverket
Smeltehytta til nikkelverket lå ved Hvervenbukta på Rud. Turbinhuset lå ved Rudsfossen i Glomma. Maskinhuset sto 38 alner mot nordøst og hadde tre blåsemaskiner. Fra maskinhuset gikk det såkalte vindledningsrør til smeltehytta og garhytta. Lokomobilhuset sto inntil maskinhuset. Der sto det en lokomobil med 12 nominelle hestekrefter og et 12 meter langt skorsteinsrør av jernplater gjennom taket. Selve smeltehytta lå inntil østveggen av maskinhuset. Smeltehytta målte 40 ganger 20 alner og hadde to smelteovner. Det var også to venderøstehus og ei smie på verket. Like ovenfor smeltehytta lå tre arbeiderboliger. Ny garhytte var under oppføring i 1875. Smeltehytta ble satt i drift i 1873 etter motstand fra herredsstyret som mente drifta ville gå for hardt utover skogen. De ble anslått at 3 000 lester trekull og 1 000 favner tømmer trengtes hvert år. Den nye kraftstasjonen ble bygd på den gamle tomta til nikkelverket i 1966.
Aspen (Botkyrka kommune)
Naturen
Ikke langt fra Skrävsta ligger Ekholmens naturreservat der et 60-talls større eiketrær vokser. Omtrent halvparten av disse er flere hundre år gamle. Her er det også flaggermus og en rekke andre dyr og planter. Edelløvskogen gir en oppfatning om bronsealderens varme klima. En særegen skogstype ligger i Hasselbacken, rett overfor Ekholmen. Her vokser en løvsumpskog av orer på små øyer i sumpmarken. Lyset stråler ned mellom søyler av grå stammer.
Rom nikkelverk
Romsåsen gruver
Gruvene på Rom ligger i tre hovedplan, den øvre stollen, den midtre stollen og den nedre stollen. Stollene har forbindelse gjennom en 17 meter dyp sjakt. Under disse igjen er det enda et nivå, men dette planet er vannfylt og i dag ikke ferdig kartlagt. Det er flere andre skjerp og dagbrudd i åsen etter prøvedrift. Gruvene på Rom er en av få nikkelgruver som er åpne for publikum i Norge. Deler av tv-serien Stubbefolket, som ble vist på NRK, ble filma i gruvene.
Aspen (Botkyrka kommune)
Bilder
Bilder fra turløypen rundt Aspen (bildetitler på svensk). Fotograf (alle bildene): Holger Ellgaard
Rom nikkelverk
Romsåsen gruver
Området ved Romsåsen er i tillegg til sin nikkelkis også kjent for sin spesielle forekomst av kulenoritt. Det lokale navnet på denne bergarten er potetstein. Kulenoritt er en sjelden gabbroart som bare fins tre steder i landet, hvor forekomsten på Rom er den største. Potetsteinen er Askim kommunestein og er freda. På kulenoritten kan man finne rugla navlelav, en sjelden art av lav som ble funnet på disse steinene i 1997.
Fire av fem arter av flaggermus i Norge overvintrer i gruvene på Rom. De registrerte artene er nordflaggermus, langøreflaggermus, vannflaggermus og skjeggflaggermus eller skogflaggermus. Under overvintring senker flaggermusene kroppstemperaturen til nesten null grader.
Av aktiviteteter ved gruvene kan nevnes blant annet treklatring, taubane på 120 meter, flaggermus-tur, historisk vandring, rappelering og klatrevegg i tillegg til andre merka stier i området. Leirplassen Nikkeltunet med griller og overnattingsplasser leies ofte bort i forbindelse med bursdager, jubileer, kanoturer eller andre selskap.
Bygdeborgen
Romsåsen er til dels svært bratt mot alle kanter, bortsett fra i nord, der stigningen er noe mer overkommelig. Her går merket sti opp til toppen. Topplatået har vært sperret med en kraftig mur av bruddstein og rundkamp, nå svært utrast og overgrodd, men den kan likevel følges over ca. 70 meter. Muren viser at her har vært en bygdeborg, antakelig fra eldre jernalder. Helt oppe på toppen skal det også ha vært en gravrøys, men denne ble fjernet da Askim kommune bygde vannbassenget i 1930-årene.
Celvapan
Celvapan er et registrert varemerke for en helvirusvaksine utviklet av det Illinois-baserte, multinasjonale legemiddelkonsernet Baxter. Celvapan er fremstilt med inaktivert helvirus som er dyrket i veroceller (en cellekultur med nyreceller fra grønn marekatt, Chlorocebus som har vært i bruk fra 1962). Celvapan er ikke tilsatt adjuvans. Man regner normalt med at det er behov for to injeksjoner av Celvapan for å oppnå immunitet. Det kommer at at vaksinen er av helvirustype uten adjuvans.
I forbindelse med influensa A(H1N1)-pandemien 2009 la Tysklands innenriksministerium inn en bestilling på 200 000 doser Celvapan (H1N1).
Johan Anton Lippestad
Johan Anton Lippestad (født Johan Anton Leppestad 24. september 1844 på Leppestad gård i Hobøl, død 6. juli 1913) var en norsk skolemann, som er særlig kjent for et omfattende arbeid med spesialskoler for utviklingshemma.
Lippestad var bror av Carl Thorvald Lippestad og Emma Hjorth og far til NS-politiker og sosialminister i Quislings andre regjering, Johan Andreas Lippestad.
FS «Marjata»
FS «Marjata» kan vise til følgende skip:
Torpveien (Ringerike)
Torpveien (5-29, 12-24 ) er en vei i Haugsbygd i Ringerike.
Ben Scrivens
Ben Scrivens (født 11. september 1986) er en canadisk ishockeyspiller.
Han representerte Canada under Vinter-OL 2018 i Pyeongchang, hvor han tok bronse.
Amédée Gordini
Amédée Gordini (født 23. juni 1899, død 25. mai 1979) var en italienskfødt rallyfører og grunnlegger av sportsbilmerket Gordini i Frankrike.
Gordini ble født i Bazzano i provinsen Bologna i Nord-Italia. Han ble tidlig fascinert av biler og racing, og allerede tidlig i tenårene arbeidet han som mekaniker for Alfieri Maserati. Etter å ha tjenestegjort i den italienske hæren under den første verdenskrig bosatte han seg ​​i Paris og kjørte biler for Fiat i Grand Prix-arrangementer og ved 24-timersløpet i Le Mans.
I 1930 begynte han hos Simca og arbeidet med å forbedre deres motorer, og i denne perioden grunnla han Gordini-selskapet for å bygge en serie sportsbiler for racing. I 1940 ble hans sønn Aldo med i teamet som mekaniker og sporadisk sjåfør.
Bilene som Amédée Gordini sendte til racingbanen i Le Mans var i toppklasse. Gordini ble etterhvert en legendarisk motortuner i Frankrike og fikk tilnavnet Le sorcier («Trollmannen»). Han fikk Grand Prix-ytelse ut av vanlige motorer, en prestasjon ingen trodde var mulig. Den nasjonale bilmuseet i Mulhouse (Musée National de l'Automobile de Mulhouse) har i sin samling flere Grand Prix- og roadracingbiler av Gordinis varemerke. Her finnes en «Type 16 Grand Prix» fra 1954, en enkeltseters «Type 32» fra 1956 og «Gordini 26 S», bilen som ble kjørt av den berømte franske forfatterinnen Françoise Sagan.
Etter andre verdenskrig ble det stadig vanskeligere å skaffe økonomisk støtte til racing og Gordinis lange forhold til Simca endte i 1956. Men han ble engasjert av Renault og Gordini var spesielt med og utviklet Renault Caravelle, Renault 5 Alpine Turbo, Renault 8, Renault 12 og Renault 17, blant andre. Renault Gordinis modeller kjennetegnes (vanligvis) ved blå farge med to langsgående parallelle striper over bilens venstre side.
I 1953 ble Amédée Gordini tildelt Æreslegionen av den franske regjering.
Amédée Gordini døde 1979 i Paris og ble gravlagt på Montmartre kirkegård.
Flint Juventino Beppe
Flint Juventino Beppe (født 27. mai 1973) er en norskfødt tysk komponist, filmskaper, kunstner og produsent.
Beppe har komponert ca. 200 klassiske verk, mer enn 80 opuser inkludert stykker for piano, fløyte, klarinett, fiolin, bratsj, cello, kontrabass og strykeorkester samt symfoniske dikt og en symfoni. Han har samarbeidet med Philharmonia Orchestra, Emily Beynon, Rune Bergmann, Wolfgang Plagge, Ari Rasilainen, Kringkastingsorkesteret, Sir James Galway og Vladimir Ashkenazy. Beppe er medlem av Deutscher Komponistenverband (Det tyske komponistforbund).
Beppe var tidligere kjent som Fred Jonny Berg, og ble i 2010 presentert i dokumentarfilmen Å puste ut musikk (News on Request AS) på Fakta på lørdag (NRK). Han er født i Harstad og har tidligere hatt Rognan i Saltdal som bosted. Han anser naturen i Saltdal som en av sine muser for komponering. Etter å ha bodd og arbeidet flere år i Berlin, ble Beppe tysk statsborger i oktober 2020. Beppe har tyske aner.
Beppe er diagnostisert med Tourettes syndrom og Aspergers syndrom, og er medstifter i den ideelle foreningen Philobretto på Rognan som blant annet har som formål å bidra til åpenhet omkring mental helse via kunstproduksjoner.
Diskografi
Beppe har som komponist har bidratt på 15 album. To av disse, Flute Mystery og Remote Galaxy, er utgitt på plateselskapet 2L og ble nominert til en Grammy Award i kategorien Best Immersive Audio Album i henholdsvis 2010 og 2015. Han har også utgitt flere album der han selv som utøvende artist framfører egenkomponerte sanger og dikt, blant annet Mine Dager og Takkatakakk.
Ankerskogen videregående skole
Ankerskogen videregående skole (1955-2017) var en yrkesskole i Hamar som ble grunnlagt i 1955. Skolen lå i bydelen Ankerløkka.
Skolen het opprinnelig «Fylkesyrkesskolen Hedmark». Fra 2006 til 2008 var navnet på skolen «Hamar katedralskole, studiested Ankerskogen». Den ble slått sammen med Hamar katedralskole 1. januar 2006, for deretter å bli samlokalisert med nye Hamar katedralskole fra høsten 2008.
Fra høsten 2008 ble deler av skolens lokaler brukt av Storhamar videregående skole. Skolen fikk samtidig navnet «Storhamar videregående skole, studiested Ankerskogen», og tilbød undervisning i idrettsfag, ulike alternative fag (bl.a. tidligere skole- og arbeidsforberedende kurs), voksenopplæring og Hedmark fagskole. Skolen hadde egen kantine, samt kontorfløy med gymnastikksal. Skolebiblioteket lå tidligere i en villa i Brennbakkevegen, men ble etter hvert flyttet til hovedbygningen.
I nærheten av skolen ligger Ankerskogen svømmehall, Hamar sykehus og flere idrettsplasser som også ble benyttet av elever ved skolen.
Historikk
Som ledd i gjenreisningen etter krigen 1945 ble det igangsatt enn landsomfattende utbygging av yrkesskoler for håndverk og industri. Hedmark var sent ute med sin første skole, og motivasjonen for å starte opp var heller at noe måtte gjøres for å stoppe fraflyttingen fra distriktet.
I 1984 ble det etablert et senter for datateknologi ved Ankerskogen videregående skole, som dermed ble Hedmark fylkes eneste skole med den linja.
På begynnelsen av 1990-tallet ble det besluttet å ikke modernisere eller pusse opp skolen, i påvente av en ny storskole i Hamar. I 1993 ble det store endringer etter Reform 94, og skolen mistet fire klasser innen håndverk og industrifag samt én klasse for tilrettelagt opplæring. Landbruksmekanikerlinja ved Ankerskogen ble nedlagt, og elever som ønsket denne utdannelsen måtte søke seg til Våler videregående skole. Fra høsten 2000 skulle det opprettes 15 nye studieplasser i faget «grunnkurs i medier og kommunikasjon» i Hedmark fylke, og både Ankerskogen og Ajer videregående skole var aktuelle undervisningssteder. Det endte opp med at faget ble opprettet ved Ankerskogen videregående skole.
På begynnelsen av 2000-tallet vedtok fylkestinget i Hedmark å bygge ny storskole for Hamar. Den nye skolen fikk navnet Hamar katedralskole. Samtidig vedtok fylkestinget å beholde Storhamar videregående skole og å legge ned Ankerskogen. Høsten 2006 ble Ankerskogen og Ajer videregående skole fusjonert inn i Hamar katedralskole. Høsten 2008 ble de tre skolene samla under ett tak. Dermed var det slutt på Ankerskogen som en selvstendig skole. Åshild Skomedal var skolens siste rektor.
Fra høsten 2008 til 2014 Ankerskogen en underavdeling av Storhamar videregående skole. Riksantikvaren vurderte å frede selve skoleanlegget på Ankerskogen, fordi skolen ble ansett som et typisk eksempel på 1950-tallets byggestil.
I 2010 ble Hamar Skateklubb startet i gamle lokalene for mekaniske fag. Klubben holdt til i den gamle skolen helt fram til 2016.
Skolens lokaler ble også brukt til undervisning- og øvingslokaler for Hamar Janitsjarskole etter at Sangens og Musikkens Hus ble revet rundt 2011 til 2014, da de flyttet inn i Hamar kulturhus.
I 2014 hadde Hedmark fylkeskommune ikke lenger bruk for lokalene til Ankerskogen videregående skole. Fylkestinget vedtok i 2015 å selge Ankerskogen videregående skole til Hamar kommune for 27,2 millioner kroner. Den 22. april 2015 kjøpte Hamar kommune det sentrale tomteområdet for drøyt 30 millioner kroner, som tilsvarte taksten på eiendommen. Den opprinnelige tanken var at kommunen skulle sikre seg tomta for framtidig utvikling til kommunale formål som sykehjem, omsorgsboliger eller andre tjenestebygg. Bygningsmassen ble revet våren 2017.
Undervisningstilbudet gjennom årene
Da skolen ble lagt ned ble mye av utstyret og maskinene fra Ankerskogen videregående skole flyttet til henholdsvis Teknologibygget ved Hamar katedralskole og Ringsaker videregående skole i Moelv. Annet ble solgt til privatpersoner.
Undervisningstilbud 2008–2014
Fra høsten 2008 til 2014 var skolen en avdeling av Storhamar videregående skole. Det ble tilbudt undervisning i følgende fag i denne perioden:
Undervisningen i disse fagene ble etter hvert flyttet til nye skolebygg, og høsten 2015 ble all virksomhet som tidligere hadde funnet sted på Ankerskogen, flyttet til Storhamar videregående skole.
Korint-ligaen
Korint-ligaen var en føderasjon av greske stater opprettet av Filip II av Makedonia i løpet av vinteren 338/337 f.Kr. som en anordning for hans bruk av greske militære styrker i hans krig mot Persia.
Fridtjof Kjæreng
Fridtjof Kjæreng (født 10. august 1964) er norsk filmregissør, fotograf og produsent.
Fridtjof Kjæreng arbeidet flere år i NRK med før han i 1996 grunnla produksjonsselskapet f(x) produksjoner AS. Kjæreng er regnet som en av Norges mest progressive dokumentarfilmregissører. Hans store gjennombrudd som dokumentarist kom med Hussains kjøttbutikk, som ble vist i NRK i 2000.
Priser og nominasjoner
Kjæreng har hatt stor suksess blant annet med TV-serien Canada på tvers, som vant Gullruten i kategorien «Beste norske TV-serie» i 2005, samt serien På tur med Lars Monsen. Samme år vant han den europeiske TV-prisen Prix Europa i Berlin for beste multikulturelle dokumentar for filmen Kong Hussain av Pakistan – Dronning Asia av Norge. Filmen ble også nominert til Amandaprisen 2005 i klassen beste dokumentarfilm. I 2010 hadde kinodokumentaren Snøhulemannen premiere på norske kinoer, og turnerte på en rekke festivaler rundt om i verden.
Forbord
Forbord er en grend på Skatval i Stjørdal kommune i Trøndelag. Gårder i grenden er Søndre Forbord, Vestre Forbord, Østre Forbord, Forbordsaunet og Forberg. Navnet har norrønt opphav og viser til beliggenheten på en rand eller kant, i dette tilfellet av Forbordsfjellet. Forbord er også en grunnkrets innenfor delområdet Skatval i Stjørdal kommune, men grunnkretsen favner også grender som Tiller, Hegge og Skatvalsmyr.
Saga (andre betydninger)
Saga kan vise til:
Den katolske kirkes rolle i å forårsake, behandle og forebygge krisene i presteskapet
Den katolske kirkes rolle i å forårsake, behandle og forebygge krisene i presteskapet, (eng: The Role of the Church in the Causation, Treatment and Prevention of the Crisis in the Priesthood, Franciscan Press, 1972) er en rapport som ble oversendt biskopsynoden i Roma i 1971 av Conrad Baars, en nederlandskfødt psykiater fra Minnesota og var basert på en studie av 1500 prester.
I rapporten heter det at opplæringen som det katolske presteskapet tilbys på presteseminarene ikke gir dem tilstrekkelig trening som kan forberede dem på et livsverk i sølibat. De fleste geistlige hadde «psykoseksuelle» problemer som fikk utløp i alkoholmisbruk og både heteroseksuell og homoseksuell aktiviteter. Rapporten anbefalte spesifikke korrektive strakstiltak, men den ble ikke fulgt opp med noen gjennomføringer ifølge funn og anbefalinger. Rapporten ble publisert på Franciscan Herald Press i 1972 og ventes å bli utgitt på nytt igjen i 2006 av St. Paul's/Alba House som del av en essaysamling om presteskap og religiøst liv.
Andre funn i rapporten:
Aspen (Katrineholm kommune)
Aspen er en innsjø i Julita sogn i Katrineholm kommune, i Södermanlands län og landskapet Södermanland, Sverige. Innsjøen dreneres av Aspån, som fører vannet fire kilometer vest, til Öljaren.
The Politician’s Love Story
The Politician's Love Story er en amerikansk stumfilm fra 1909, regissert av D. W. Griffith.
Tom Buk-Swienty
Tom Buk-Swienty (født 19. juli 1966 i Eutin) er en dansk historiker, journalist og forfatter. Han er særlig kjent for sine bøker om den dansk-tyske krigen i 1864, Slagtebænk Dybbøl, Dommedag Als og 1864 i billeder samt sin biografi i to bind om Karen Blixens far, Wilhelm Dinesen.
The Politician’s Love Story
Handling
Historien er hovedsakelig sentrert rundt en korrupt politiker, som får øye på en satirisk tegneserie i en avis. Han skynder seg derfor til avisens kontorer, for å skyte tegneren.
Men etter å ha oppdaget at tegneserie-skaperen egentlig var en attraktiv kvinne, blir politikeren øyeblikkelig forelsket - og han kaster ikke bort tid på å foreslå at de burde gifte seg med hverandre.
Tom Buk-Swienty
Bøkene om krigen i 1864 har inspirert til TV-serien 1864 regissert av Ole Bornedal.
Panamerikanske leker 2011
Panamerikanske leker 2011 var de sekstende Panamerikanske leker. De ble arrangert i Guadalajara i Mexico i perioden 14. til 30. oktober 2011. Lekene arrangeres hvert fjerde år, og i 2011 var det cirka seks tusen utøvere fra 42 nasjoner fra den sør- og nordamerikanske kontinent som deltok i flere sportsgrener. USA ble beste nasjon med nittito gullmedaljer, foran Cuba med femtiåtte.
Flaen mølle kraftverk
Flaen Mølle kraftverk er et vannkraftverk i Hurdal kommune i Viken.
Kopparleden teaterlag
Kopparleden teaterlag ble dannet i januar 2011 og er et teaterlag tilknyttet Engerdal og Trysil i Innlandet fylke. Kunstnerisk leder er Hilde Drevsjømoen, nestleder Eva Petershagen Åsbø.
Zakir Hussain (landhockeyspiller)
Zakir Hussain ذاکِر حسین  (født 1. januar 1934 i Lahore, død 19. august 2019) var en pakistansk landhockeyspiller som deltok i de olympiske leker i 1956 i Melbourne og 1968 i Mexico by. Hussain ble olympisk mester i landhockey under Sommer-OL 1968 i Mexico by. Han var med på det pakistanske laget som vant landhockeyturneringen. Pakistan vant semifinalen 1-0 over Vest-Tyskland og i finalen slo de Australia 2-1. Hussain spilte ni kamper i turneringen.
Flaen mølle kraftverk
Det er et elvekraftverk som utnytter et fall på ca 5 meter i Høverelva.
Installert effekt er 20 kW. Årsproduksjon er 0,1 GWh.
A Poor Wife’s Devotion
A Poor Wife's Devotion er en amerikansk stumfilm fra 1909 regissert av Sidney Olcott.
Kopparleden teaterlag
Kompaniets første forestilling var utendørsspelet "Anna i ødemarka" som ble spilt på Engerdal Setermuseum 12-14. august. 2011 og spilles igjen på samme sted i 2012 og 2015. Erik Schøyen har regi. "Den vesle bygda", en juleforestilling basert på Alf Prøysens tekst, ble spilt på Drevsjø Skrivargard og Trysil Bygdetun 2011 og 2012.
I august 2013 spilte de en regional versjon av Shakespeares "En midtsommernattsdrøm" også på Engerdal setermuseum, på en nybygget flåte med brygger, på den lille fiskedammen (30m diameter) tilknyttet museet. Samme forestilling ble også spilt på Glomdalsmuseet under Volumfestivalen i juni 2014.
Jill Stein
Jill Ellen Stein (født 14. mai 1950) er en amerikansk lege og politiker. Hun ble partiet De grønnes nominerte til valget av USAs president i 2016. Hun var kandidat også til valget i 2012, og deltok før dette i valget av guvernør for Massachusetts i 2002 og 2010.
Jill E. Stein fikk tilsammen med de andre kandidatene 5% av stemmene ved Presidentvalget i USA 2016.
Turkaromia
Turkaromia er en slekt av biller som tilhører den artsrike underfamilien Cerambycinae i familien trebukker (Cerambycidae).
Donald Trump
Donald John Trump (født 14. juni 1946 i New York City i New York) er en amerikansk republikansk politiker, forretningsmann og reality-TV-personlighet, som var USAs 45. president fra 2017 til 2021. Han ble valgt til president i presidentvalget i 2016, uten å ha noen tidligere politisk bakgrunn. Han stilte til gjenvalg i 2020 der han tapte for Joe Biden. Trump erkjente ikke valgnederlaget. Han ble etterfulgt av Biden 20. januar 2021.
Turkaromia
Utseende
Ganske store, nokså robuste, langbeinte, ensfarget mørke trebukker med litt bronseaktig, metallisk glans. Antennene er omtrent så lange som kroppen, tynne. Pronotum er sekskantet. Dekkvingene er jevnbrede, hver dekkvinge med en fin lengderibbe. Beina er slanke og svarte.
Levevis
Larvene utvikler seg i ved av løvtrær.
Donald Trump
Hans politiske plattform er, ifølge (det konservative) National Review, populisme som appellerer til bekymringer hos arbeiderklassevelgere som føler seg skjøvet til side på grunn av tapte arbeidsplasser og endringer i USAs etniske og religiøse demografi.
Turkaromia
Utbredelse
Slekten er utbredt i Sentral-Asia (Kasakhstan, Usbekistan, Tadsjikistan og Xinjiang-provinsen i Kina).
Donald Trump
Etter at hans periode som president var avsluttet, flyttet Donald Trump til sin eiendom Mar-a-Lago i Palm Beach i Florida.
Som eneste president i historien er han blitt stilt for riksrett to ganger, første gang ble han frikjent og andre tiltale var klar en uke før han skal gå av.
Han er den første presidenten som er blitt tiltalt for en forbrytelse.
Bakgrunn
Trump ble født 14. juni 1946 i nabolaget Jamaica i New York City-bydelen Queens i den amerikanske delstaten New York som det fjerde i rekken av fem barn som forretningsmannen Frederick Trump jr. og hans hustru Mary MacLeod Trump fikk. Moren stammet fra Tong på den skotske øya Lewis. Hun ankom USA på skipet «Transylvania» i 1935.
Nes (Ringerike)
Nes eller Nes i Ådal er både en urgammel matrikkelgård, et kirkesogn, og et tettsted som ligger langs E16 i dalføret Ådal i Ringerike kommune. Kommunesenteret er Hønefoss, som ligger cirka 55 km sør for Nes (en cirka 48 minutters kjøretur). Betegnelsen Nes i Ådal brukes for å skille dette tettstedet fra andre tettsteder med samme navn.
Storgården
Nes (gnr. 305/1 i Ringerike kommune, gnr. 35/1 i tidligere Ådal herredskommune) tilhører urgårdene i bygda og er utvilsomt svært gammel. Den har tatt navn etter neset som dannes mellom utløpene av Urula og Begna til innsjøen Sperillen. I middelalderen lå Nes under Hamar bispestol, men etter reformasjonen i 1536 kom gården inn under kronen, som i 1601 overlot den til lagmannen i Oslo. Gården er delt flere ganger, men med ei total landskyld på 189,55 mark var den opprinnelig blant de desidert største i hele Buskeruds amt. I 1723 var det imidlertid hele seks oppsittere der, med landskylda fordelt som følger; 55,18; 27,67; 27,41; 24,26; 22,72; og 18,82.
Donald Trump
Bakgrunn
Drumpf, familiens opprinnelige slektsnavn, utviklet seg til Trump i løpet av trettiårskrigen på 1600-tallet. Trump har uttalt at han er stolt av sin tyske slektsarv. Han tjenestegjorde som grand marshal av 1999 German-American Steuben-paraden i New York City.
Nes (Ringerike)
Tettstedet
Nes er naturlig sentrum for Øvre Ådal, som er ett av tre definerte distrikter i dalføret. Tettstedet er delt i to og ligger på begge sider av Begna, rett nord for utløpet til Sperillen og langs E16, som er stamveien gjennom Valdres til Vestlandet. På nordsiden av brua er det veidele mot riksvei 243 til Hedalen, fra hvor det er mulig å ta seg videre til Nesbyen via privat bomvei. Det går også bomvei over åsen til Nordråk ved Randsfjorden. Fra Nes er også veien til Vassfaret kort. Fra sør i Hedalen kan man også ta seg over Vidalen og ned til Strømsoddbygda, øverst i Soknedalen, med bil, via bomvei. Dette er den gamle kongeveien mellom Ringerike og Valdres.
Mellom 1868 og 1933 var også Nes anløpshavn for båttrafikken på Sperillen, der D/S Bægna trafikkerte ruten fra Hen i Ytre Ådal til Sørum i Begnadalen. Det første året var Nes endestasjon, men fra 1869 gikk båten opp Begna til Sørum. D/S Bægna ble tatt ut av trafikk i 1929 og erstattet med en motorbåt fram til 1933, da rutetrafikken ble nedlagt.
Donald Trump
Bakgrunn
På farssiden var bestefar Frederick Trump og bestemor Elisabeth Christ tyske innvandrere fra Kallstadt i Pfalz (den gang del av kongedømmet Bayern). Fra samme småby kom også faren til Henry J. Heinz, som oppfant Heinz-ketchup, og er en fjern slektning til Trump. I 1987 hadde Trump i den selvbiografiske boken Art of the Deal hevdet at bestefaren kom fra Sverige, men dette var en fiksjon som faren benyttet seg av under annen verdenskrig.
Nes (Ringerike)
Tettstedet
Det er flere serveringsbedrifter på stedet. Valdresporten er et motell og spisested rett nord for sentrum. I sentrum ligger spisestedet Veikroa. I tillegg har stedet bensinstasjon og matbutikk og servicebedrifter.
Nes kirkesogn
Nes sogn lå i Ådal prestegjeld inntil ganske nylig, og Nes kirke var sognekirke. Det er en tømmerkirke med cirka 300 sitteplasser oppført i 1858. På 2000-tallet ble imidlertid Den norske kirke omorganisert, og prestegjeldene forsvant. Samtidig ble menighetene i tidligere Ådal prestegjeld slått sammen i nye Hval, Viker og Nes menighet.
Donald Trump
Bakgrunn
Han gikk først på The Kew-Forest School men sluttet grunnet problemer med oppførsel og gikk så på internatskolen New York Military Academy. Deretter studerte han økonomi fra 1964 til 1966 ved jesuittenes Fordham University i New York City og fra 1966 til 1968 ved Wharton School i Philadelphia, der han avsluttet med bachelorgrad. Der begynte Trump også å bygge seg opp på eiendomsmarkedet ved å kjøpe og pusse opp sine første hus i New York.
Trump har tilkjennegitt et kristent livssyn.
Nes (Ringerike)
Nes kirkesogn
Det har mest sannsynlig stått kirke på Nes før dagens kirke ble bygget, men kunnskapen om den tidligere er svært begrenset. Dagens kirkegård er skilt ut fra plassen Kirkevold (gnr. 305/2, tidligere gnr. 35/2), der også skolen står. Naboeiendommen er Kirkemoen (gnr. 305/13, tidligere gnr. 35/13), som ligger et par hundre meter nord for kirken. At to plasser i så umiddelbar nærhet av hverandre skulle få kirkelige navn er nærmest utenkelig, om det ikke har relasjoner til ei tidligere kirke der. Siden navnene er eldre enn dagens kirke må man derfor nesten anta at det minst har stått ei, kanskje to andre kirker på Nes. Siden Nes er en liten plass er det nærliggende å tenke seg at det må ha vært ei stavkirke, også fordi det ligger ei stavkirke i nabobygden Hedalen – Hedalen stavkirke.
Nes har en fådelt barne- og ungdomsskole – Nes skole. Skolen sokner til Hønefoss for det videregående skoletrinnet, med Hønefoss videregående skole og Ringerike videregående skole.
Donald Trump
Forretningskarriere
Trumps far var blitt mangemillionær på eiendomsmarkedet ved bygging av leilighetsblokker i New York-bydelene Brooklyn, Queens og Staten Island. Donald Trump arbeidet i farens bedrift, og overtok den i 1974. Han konsentrerte etterhvert sine forretninger på Manhattan, der byen tilbød ham store skattefordeler på grunn av den dårlige økonomiske situasjonen da. For overtakelsen av et hotel (nå: Grand Hyatt New York) fikk han fra den nesten bankerotte byregjeringen skattefritak i over 40 år, og flere lignende skattefordeler skulle følge mange andre investeringer.
Etter Subprime-krisen investerte Trump fra 2011 av også i aksjer.
Foretaket ble etterhvert sammenføyd i Trump Organization; hans navn er imidlertid også varemerke for en lang rekke enkeltforetak - som også innen klesvarer, parfyme og selskapssvill. Fra 1999 driver han et modellagentur gjennom Trump Model Management.
Donald Trump har bygge- og hotellprosjekter i mange amerikanske byer, og også i andre land.
Media
Donald Trump har deltatt i en rekke filmer og TV-programmer, for eksempel Alene hjemme 2, The Nanny, Emmy-utdelingen samt en rekke talkshow.
I 2004 ble Trump produsent og vert i NBCs The Apprentice, hvor en gruppe deltakere konkurrerte om en lederjobb i et av Trumps selskap med en årslønn på 250,000 dollar. Hver episode ble avsluttet i styrerommet hvor Trump eliminerte en av deltakerne ved å si «You're fired!», et uttrykk han senere har forsøkt å registrere som varemerke. I den første sesongen ble Trump betalt 50,000 dollar per episode, totalt cirka 700,000 dollar. På grunn av seriens umiddelbare suksess ble betalingen for senere sesonger økt kraftig, og er rapportert å være tre millioner dollar per episode, noe som plasserer han blant de best betalte TV-personer. I 2007 ble Trump beæret med en stjerne på Hollywood Walk of Fame for sitt bidrag til TV-underholdning med blant annet The Apprentice.
Familie
I 1977 giftet Trump seg med Ivana Zelničkova, senere Trump. Sammen fikk de tre barn: Donald Jr. (1977), Ivanka (1981) og Eric (1984). De skilte seg i 1992. I 1993 giftet han seg med Marla Maples, og de fikk sammen ett barn, Tiffany (1993). Maples og Trump skilte seg i 1999. 26. april 2004 forlovet Trump seg med slovenske Melania Knauss (senere Knauss-Trump). De giftet seg 22. januar 2005 i Palm Beach, Florida. Til bryllupet kom blant annet Bill og Hillary Clinton, Barbara Walters, Tony Bennett og Rudolph Giuliani. Senere samme år ble det kjent at Melania var gravid med Trumps femte barn, Barron William Trump, som ble født i mars 2006.
Casinoer
Trump Entertainment Resorts ble startet i 2005, etter en omstrukturering av Trump Resorts and Casinos. Denne omstruktureringen kom som en følge av firmaets gjeldsproblemer i 2004/2005, og førte til at Donald Trumps eierandel ble redusert fra 56 % til 27 %. Firmaet drives av James B. Perry, med Donald Trump som styreformann.
Selskapet er notert på NASDAQ med symbolet TRMP.
Michael Franks (musiker)
Michael Franks (født 18. september 1944 i La Jolla, California) er en amerikansk jazz-sanger og låtskriver. Han har gjort innspillinger sammen med artister som Patti Austin, Brenda Russell, Art Garfunkel og David Sanborn. Hans komposisjoner har blitt innspilt av The Manhattan Transfer, Patti LaBelle, Carmen McRae, Diana Krall og The Carpenters.
Donald Trump
Casinoer
Kasinoer eid av Trump Entertainment Resorts:
Andre bedrifter
The Miss Universe Organization eies av Donald Trump og NBC. Organisasjonen produserer skjønnhetskonkurransene Miss Universe, Miss USA og Miss Teen USA.
Michael Franks (musiker)
Biografi
Michael Franks vokste opp i det sørlige California med sin foreldre Gerald og Betty og to yngre søstre. Foreldrene elsket swing og var tidlig inspirert av blant andre Peggy Lee, Nat King Cole, Ira Gershwin, Irving Berlin og Johnny Mercer. Fjorten år gammel kjøpte Michael sin første gitar, en japansk Marco Polo for 29.95$. Med i prisen fulgte 6 private musikktimer, som er den eneste musikkundervisning han noengang har fått.
På high school begynte Franks å synge folk-rock, akkompagnert av seg selv på gitar. Senere under studiene ble han begeistret over artister som Dave Brubeck, Patti Page, Stan Getz, Joao Gilberto, Antônio Carlos Jobim og Miles Davis. Han har aldri studert musikk, men har en bachelorgrad i litteraturvitenskap og en mastergrad fra University of Oregon. I løpet av denne tiden begynte han også å skrive låter.
Donald Trump
Andre bedrifter
GoTrump, et online reisebyrå, ble lansert i 2006. Nettstedet tilbyr reiser til destinasjoner over hele verden, blant annet til Donald Trumps egne hoteller.
Michael Franks (musiker)
Biografi
Han gjorde innspillinger med Sonny Terry og Brownie McGhee og spilte inn en plate med tittelen Michael Franks før han skrev kontrakt med Warner Brothers Music i 1973. Siden da Franks har spilt inn mer enn 15 album.
Den av hans utgivelser som er best kjent i Norge er nok Popsicle Toes som han har spilt inn sammen med Diana Krall.
Donald Trump
Varemerker
Donald Trump har lansert en rekke produkter som bærer hans navn. Disse inkluderer blant annet:
Politiker
Trump har beskrevet Ronald Reagan som sin favorittpresident i sin levetid. Han har hyllet Reagans politikk, bortsett fra Reagans syn på internasjonal handel med regionale frihandelsavtaler slik som NAFTA. Trump foretrekker bilaterale frihandelsavtaler med enkeltland da han ser på slike som mer fordelaktige for USA. Det republikanske parti inviterte Trump til å holde en tale ved en konferanse i 1987, i Reagans presidenttid. Samme år startet republikaneren Mike Dunbar en «Draft Trump»-kampanje for å prøve å få Trump til å stille opp ved presidentvalget i 1988 som Reagans etterfølger.
I september 1987 publiserte Trump et åpent brev på annonseplass i The New York Times der han kritiserte deler av USAs utenrikspolitikk. Trump krevde i brevet at Japan og Saudi-Arabia skulle tvinges til å betale for USAs forsvar av Persiabukta.
Den 7. oktober 1999 var Trump gjest hos Larry King Live på CNN og bekreftet at han ville stille i nominasjonsvalget for Reformpartiet til presidentvalget i 2000. Den 1. januar 2000 lanserte Trump sin kampanjebok The America We Deserve. I en pressekonferense i Trump Tower i New York den 5. januar svarte Trump på spørsmål at han «kanskje er for ærlig til å være politiker». I boken diskuterer Trump blant annet Osama bin Laden og han skrev at et større terrorangrep ville ramme USA i nær fremtid som ville «få bombingen av Verdens handelssenter i New York i 1993 til å se ut som noe som var gjort av barn med kinaputter». Han fokuserte også på problemene med ulovlig innvandring til USA og beskrev landets innvandringspolitikk som «dumdristig og respektløs». Den 14. februar 2000 trakk Trump sitt kandidatur etter mislykkede primærvalg, selv om han vant delstatene California og Michigan, og uenighet internt i partiet.
I 2006 og 2014 vurderte Trump å stille til valg som guvernør i New York.
Trump kritiserte ved flere anledninger George W. Bush og hans regjering for invasjonen i Irak i 2003 og håndtering av Irakkrigen. Trump vurderte å stille som motkandidat til Bush ved republikanernes primærvalg i 2004. I februar 2011 holdt Trump en tale ved den årlige Conservative Political Action Conference og det ble spekulert i om han ville stille for republikanerne i presidentvalget i 2012. Den 16. mai 2011 meddelte Trump at han ikke ville stille til valg da han ikke var klar til å forlate sin næringslivskarriere. Trump talte ved Conservative Political Action Conference også i 2013, 2014 og 2015. Etter å uttalt seg kritisk til president Barack Obamas politikk, begynte Trump i 2012 å antyde at han ville stille opp i presidentvalget i 2016.
Trumps utradisjonelle idéer og lederstil er blitt kalt trumpisme.
Presidentvalget i 2016
Trump lanserte sitt kandidatur til presidentvalget i 2016 den 16. juni 2015 i en tale han holdt i Trump Tower i New York. Presidentvalget for perioden fra 20. januar 2017 til 20. januar 2021 ble avholdt 8. november 2016. Hillary Clinton, Trumps motkandidat fikk 48,2 % og Trump 46,2 % av stemmene. Trumps valgkampanje ble ledet av Paul Manafort. Trump sikret seg et flertall av valgmannskollegiet med 30 delstater (306 valgmenn), mot Clintons 20 delstater (232 valgmenn). Dette førte til at han ble USAs 45. president.
Professorene Ayal Feinberg, Regina Branton og Valerie Martinez-Ebers fant at fylker (counties) der Trump hadde hatt valgkampmøte økte hatkriminaliteten med over 200 % sammenlignet med fylker som ikke hadde hatt slikt arrangement. Forskerne skriver i Washington Post at dette antyder at Trumps valgkamp kan ha medvirket til mer hatkriminalitet i form av vold og vandalisme.
Presidentperioden
Donald Trump ble innsatt som USAs 45. president den 20. januar 2017. I løpet av den første uka undertegnet presidenten seks presidentordrer som blant annet inkluderte utmeldelse fra Parisavtalen, påbegynnelsen av Dakota Access Pipeline og en forsterking av grensekontroll, samt oppstart av planlegging av en grensemur langs USAs sørlige grense mot Mexico. Han varslet også at han tidlig ville omgjøre den nåværende helsereformen (PPACA, «ObamaCare») og at han ville begynne en storstilt utbygging av veier, flyplasser og havner. Splittelse innad i Det republikanske parti samt sammensetningen i Kongressen gjorde disse vedtakene vanskelig å gjennomføre på kort tid. Trumps største gjennomslag kom tidlig der som statsrådene selv kunne gjøre endringene (uten Kongressens samtykke), eller der presidenten alene kunne fjerne enkeltstående reguleringer. I desember 2017 lyktes derimot Trump i å samle partiet i Kongressen til og samle seg om en ny skattereform. Den nye omfattende skattereformen («Tax Cuts and Jobs Act») reduserte blant annet selskapsskatten fra 35 % til 21 %. Personskatten ble også noe redusert.
Utenrikspolitikk
Utenrikspolitisk har Trump-administrasjonen stått for bl.a. uttrekking av amerikanske soldater fra Syria, tre møter med Nord-Koreas leder Kim Jong-un som kan ha gitt noe avspenning, men uten synlige resultater for atomnedrustning og en begynnende fase på noe som ligner handleskrig med Kina. Han trakk tidlig i perioden USA ut av Parisavtalen for reduksjon av klimagassutslipp. Nedrustningsavtaler med Russland har blitt avsluttet, bl.a. Avtalen om det åpne luftrom (Open Skies-avtalen). Han har presset NATO-allierte til å øke forsvarsbudsjettet til 2 % av BNP, USA selv bruker 4 %. USAs ambassade i Israel ble flyttet fra Tel Aviv, der de fleste land har sine ambassader, til Jerusalem etter det israelske regimets ønske. Dette var omstridt fordi FN og de fleste land, inkludert Norge, anser Øst-Jerusalem som okkupert og annektert område. Trump forsøkte å påvirke andre land til å flytte sine ambassader. Den norske stortingsrepresentanten Christian Tybring-Gjedde (FrP) nominerte høsten 2020 Trump til Nobels fredspris for bl.a. fremforhandling av en avtale mellom Israel og De forente arabiske emirater og for at han som den eneste amerikanske president siden Carter på 70-tallet ikke hadde involvert amerikanske styrker i større militære operasjoner, noe Trump selv uttrykte takknemlighet for gjennom media og ved å ringe stortingsrepresentanten.
I 2018 kritiserte han Tyskland for å bli avhengige av energileveranser fra Russland. Trump fremholdt at USA var fast bestemt på å opprettholde uavhengighet fra ekspanderende fremmede makter. Kritikken av Tyskland fremkom under et NATO-møte i juli og under FNs generalforsamling i september, og var knyttet til blant annet gassledningen Nord Stream 2.
Kjøp av Grønland
To uker i forkant av at Donald Trump etter planen skulle besøke Danmark i september 2019 på invitasjon av dronning Margrethe, kunne amerikanske medier avsløre hans interesse for å kjøpe Grønland. Både Danmarks statsminister Mette Frederiksen og Grønlands landsstyreformann Kim Kielsen stilte seg avvisende til et eventuelt tilbud. Frederiksen kalte det absurd at Trump vurderte forsøke kjøpe Grønland fra Danmark, og sa klart fra at Grønland ikke er til salgs og at Grønland er grønlandsk, ikke dansk. Samtidig som Trump offentlig bekreftet sin interesse for å kjøpe Grønland, reagerte han med å avlyse besøket til Danmark og kunngjøre seg krenket over den danske statsministerens respons som han kalte vemmelig. I dagene som fulgte gikk Trump til verbale angrep på Danmark. Deriblant kritiserte han Danmark for ikke å oppfylle forpliktelsen om bruk av 2 prosent av brutto nasjonalprodukt på militære formål, før han gjorde helomvending etter å ha hatt en samtale med Frederiksen.
Utnevning av dommere
Trump utnevnte over 200 dommere i det føderale rettsvesenet i løpet av sin presidentperiode, derav de tre høyesterettsdommere Neil Gorsuch, Brett Kavanaugh og Amy Coney Barrett. Neil Gorsuch ble utnevnt like etter Trumps innsetting i 2017. Embetet hadde da stått ubesatt etter Antonin Scalias død i februar 2016. President Obama nominerte Merrick Garland, men Senatet med republikaneren Mitch McConnell i spissen nektet å behandle saken. Amy Coney Barrett ble utnevnt kort tid før presidentvalget i 2020, etter at Ruth Bader Ginsburg døde i september 2020. De tre utnevnelsene førte Høyesterett i en konservativ retning: Seks av dommerne var nå utnevnt av presidenter fra Det republikanske partiet, mens tre var utnevnt av presidenter fra Demokratene.
At antall dommere Trump utnevnte ble så høyt som 200, henger sammen med at det var 105 ledige embeter da Trump tiltrådte, da Senatet i perioden 2011–2016 bare godkjente 28 % av de dommerne Obama nominerte.
«Spygate» og «Obamagate»
I mai 2018 fremsatte Trump påstander om at FBI benyttet en informant til å spionere på Trumps presidentkampanje i 2016, omtalt som «Spygate». Påstandene ble i desember 2019 tilbakevist av etterforskning utført av justisdepartementet og er oppsummert i den såkalte Horowitz-rapporten. Granskingen fant ikke bevis for politisk slagside i FBIs kontraspionasjeoperasjon mot Trumps valgkamp, men påpekte flere svakheter i søknadene om overvåkningsfullmakter. Granskningen bekreftet at FBI benyttet både informanter («Confidential Human Sources») og hemmelige agenter («Undercover Employees») til å avlytte og gjøre opptak av personer i Trumps kampanjeorganisasjon. En av informantene jobbet i Trumps kampanjeorganisasjon. «Spygate» anses av flere medier som en konspirasjonsteori.
På Twitter tok Trump 10. mai 2020 i bruk stikkordet «Obamagate». De påfølgende dagene sendte han ut flere twitter-meldinger om «Obamagate» blant annet «OBAMAGATE makes Watergate look small time!» (Obamagate får Watergate til å se ut som småtteri). Trump har fremholdt at det dreide seg om den største politiske forbrytelsen og skandalen i USAs historie («the biggest political crime and scandal in the history of the USA»). Med «Obamagate» sikter Trump til påstander eller teori om at avtroppende president Obama og hans stab satte en felle for og etterforsket Michael Flynn som ledd i en større plan for å felle eller undergrave påtroppende president Trump. Dette bygger på en antakelse om at etterforskningen av mulig russisk innblanding i valget i 2016 ble gjennomført av Obamas regjering for å undergrave påtroppende president Trump i overgangsperioden etter valget. «Obamagate» omtales som en konspirasjonsteori fordi det ikke finnes bevis for at Obama og FBI konspirerte mot Trump ifølge The Guardian, CNN, Forbes, The Independent og andre. «Obamagate» antas å være et forsøk på å avlede oppmerksomheten fra sakene Trump selv blir kritisert for, særlig håndteringen av koronavirusepidemien. Forbes skriver at «Obamagate» er Trumps forsøk på å fremstille Joe Biden, Trumps trolige motkandidat ved valget i november 2020, som korrupt.
Forestillingen om at smarte personer i statsapparatet, «deep state», i hemmelighet konspirerer for å styre politikken har en lang historie i USA. Ifølge journalisten David Rohde er Trump spesielt paranoid når det gjelder FBI og CIA. «Deep state» regnes som en konspirasjonsteori. «Obamagate» er en videreføring av «deep state» ifølge CNN, Forbes' kommentator og flere.
Protestmarsjen i Charlottesville
12. august 2017 ble det arrangert en protestmarsj i Charlottesville, Virginia av høyreekstreme grupper i USA. De motsatte seg fjerningen av statuen viet sørstatsgeneralen Robert E. Lee. Marsjen ble kalt Unite the Right rally, og tiltrakk seg mange fraksjoner innenfor den ytterligående høyresiden, som alt-right, nynazister og Identitærbevegelsen. I løpet av marsjen kjørte et medlem av alt-right inn i en gruppe motdemonstranter, og tok livet av den anti-rasistiske aktivisten Heather Heyer. Trumps respons på opptøyene under en pressekonferanse på hans golfklubb 12. august 2017 mottok sterk kritikk, i og med at han tok avstand fra vold «på mange sider».
På en pressekonferanse i Trump Tower 14. august fremholdt han at det var «very fine people on both sides». Han presiserte imidlertid at han ikke mente ny-nazister og hvite nasjonalister, som burde fordømmes.
Verbale angrep på «The Squad»
Etter verbale angrep på demokratene Rashida Tlaib, Ilhan Omar, Alexandria Ocasio-Cortez og Ayanna Pressley (omtalt som «The Squad») i juli 2019 ble Trump kritisert for rasisme. Trump oppfordret dem til å «dra hjem» til landet de kom fra (Omar kom til USA som barn, de andre er født i landet) og hevdet at de fire «var ute av stand til å elske landet vårt». Med 240 mot 187 stemmer vedtok Representantenes hus en resolusjon som fordømte Trumps uttalelser som rasistiske. Fire republikanere stemte for resolusjonen. I august 2019 presset Trump Israel til ikke å slippe Rashida Tlaib and Ilhan Omar inn i landet. Trump uttalte at Tlaib og Omar hater Israel og det jødiske folk.
Kritikk av jødiske velgere
I august 2019 uttalte Trump at jødiske velgere som stemmer på demokratene er illojale. Uttalelsen ble kritisert for å være antisemittiske og udemokratisk blant annet av ledende jødiske organisasjoner i USA. Kritkerne mener uttalelsen fremmer en antisemittisk stereotypi. Bakgrunnen er blant annet at jødiske amerikanere har reagert på anklager om dobbel lojalitet som implisitt betviler deres lojalitet til USA.
Latterliggjøring av egen tilhenger
Under et valgkampmøte 15. august 2019 i Manchester, New Hampshire, gjorde Trump narr av en tilhenger han misoppfattet å være der for å protestere mot ham. Fra talerstolen hevdet Trump først at tilhengeren hadde et alvorlig problem med vekten, hvorpå han kommanderte ham til å dra hjem og starte å trene, for så å be om å få tilhengeren fjernet ut fra lokalet.
Sigurd Ibsen
Sigurd Ibsen (født 23. desember 1859 i Christiania, død 14. april 1930) var en norsk skribent, diplomat og politiker (V). Han var Norges statsminister i Stockholm 1903–1905. Ibsen er kjent for sin innsats for å bygge en egen norsk utenrikstjeneste og som pådriver for «konsulatsaken» under unionen med Sverige, og regnes som Utenriksdepartementets far. Ibsen vokste opp i Italia og Tyskland som sønn av Henrik Ibsen og Suzannah Ibsen; faren var allerede i Sigurds barndom en verdensberømt dramatiker. Sigurd Ibsen strevde hele livet med å oppfylle folks høye forventninger til Henrik Ibsens sønn. Han ble utdannet jurist i München og tok doktorgrad i statsrett i Roma.
Donald Trump
Covid-19
I desember 2019 ble et nytt koronavirus oppdaget i Wuhan i Kina, som skapte en pandemi i 2020. Trump sa i februar 2020 i et intervju med journalisten Bob Woodward at covid-19 var en dødelig og vanskelig sykdom fordi den smittet via luft, men samtidig sa han offentlig at viruset ikke var farligere enn influensa. I januar og februar fokuserte Trump på de økonomiske og politiske konsekvensene av pandemien, og da aksjemarkedene falt i midten av mars hevdet Trump at en vaksine snart ville komme. En studie fra Cornell University viste at Trump var den viktigste kilden til feilinformasjon i starten av pandemien.
Christian August
Christian August, prins av Augustenborg (født 9. juli 1768, død 28. mai 1810). Han var den tredje sønnen til hertug Frederik Christian av Slesvig-Holsten-Sønderborg-Augustenborg og hertuginne Charlotte Amalie Vilhelmine av Slesvig-Holsten-Sønderborg-Pløn og bror av Fredrik Kristian II av Holstein-Augustenburg.